**Ministru kabineta noteikumu projekta "Noteikumi par valsts pārbaudes darbu norises laiku 2013./2014.mācību gadā" sākotnējās ietekmes novērtējuma ziņojums (anotācija)**

|  |
| --- |
|  I Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts „Noteikumi par valsts pārbaudes darbu norises laiku 2013./2014.mācību gadā” (turpmāk – noteikumu projekts) izstrādāts, pamatojoties uz Vispārējās izglītības likuma 4.panta 12.punktā doto deleģējumu Ministru kabinetam katru mācību gadu atbilstoši valsts vispārējās izglītības standartiem noteikt valsts pārbaudes darbu norises laiku un kārtību, kā arī ņemot vērā Valdības rīcības plāna Deklarācijas par Valda Dombrovska vadītā Ministru kabineta iecerēto darbību īstenošanai (apstiprināts ar Ministru kabineta 2012.gada 16.februāra rīkojumu Nr.84) 6.4.apakšpunktā noteikto – radīt priekšnoteikumus skolēna noslodzes samazināšanai mācību gada ietvaros. |
| 2. | Pašreizējā situācija un problēmas | Valsts pārbaudes darbu norises laiku 2012./2013.mācību gadā noteica Ministru kabineta 2012.gada 11.decembra noteikumi Nr.846 „Noteikumi par valsts pārbaudes darbu norises laiku 2012./2013.mācību gadā”. Ministru kabineta noteikumi, kas nosaka valsts pārbaudes darbu norises laiku 2013./2014.mācību gadā, nav izdoti.Valsts pārbaudes darbu norises kārtība noteikta Ministru kabineta 2010.gada 6.aprīļa noteikumos Nr.334 „Noteikumi par valsts pārbaudījumu norises kārtību” un Ministru kabineta 2010.gada 6.aprīļa noteikumos Nr.335 „Noteikumi par centralizēto eksāmenu saturu un norises kārtību”. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Noteikumu projekts nosaka norises laikus valsts pārbaudes darbiem 2013./2014.mācību gadā tiem izglītojamiem, kuriem atbilstoši valsts vispārējās izglītības standartiem un valsts profesionālās vidējās izglītības standartam un valsts arodizglītības standartam attiecīgajā mācību gadā ir jākārto noteiktie valsts pārbaudes darbi. Tāpat arī noteikumu projekts nosaka valsts pārbaudes darbu norises laikus izglītojamiem, kuri attaisnojošu iemeslu dēļ nav varējuši kārtot valsts pārbaudes darbus noteiktajos laikos.Ņemot vērā Izglītības un zinātnes ministrijas (turpmāk – ministrija) *Reformu īstenošanas rīcības plānā vispārējā izglītībā* izvirzīto uzdevumu sagatavot optimālu valsts pārbaudījumu termiņu plānojumu, noteikumu projekts paredz noteikt visu svešvalodu centralizēto eksāmenu (turpmāk – svešvalodu eksāmens) norisi 2014.gada martā un 3.klases diagnosticējošā darba ar kombinētu mācību saturu – 2014.gada februārī. Tā rezultātā tiks samazināta izglītojamo slodze valsts pārbaudījumu laikā maija beigās un jūnijā.Tā kā svešvalodu eksāmenu norisei nepieciešamas vairākas dienas un tajos piedalās liels pedagogu skaits, tad to norise ieplānota laikā, kas pārējiem izglītojamiem Ministru kabineta 2013.gada 2.aprīļa noteikumos Nr.166 „Noteikumi par 2013./2014.mācību gada un mācību semestru sākuma un beigu laiku” noteikts kā pavasara brīvdienas, lai netiktu traucēts pārējo izglītojamo mācību process. 12.klases izglītojamajiem pavasara brīvlaiks ir noteikts pēc svešvalodu eksāmenu norises – no 2014.gada 24.marta līdz 2014.gada 28.martam. Svešvalodu eksāmenā tiek vērtētas izglītojamo vispārējās prasmes saprast un lietot valodu, tāpēc ir pieļaujama tā norise pirms mācību priekšmeta apguves noslēguma, kas būtiski neietekmē izglītojamo sasniegumu vērtējumu eksāmenā.Lai personai būtu iespējams savlaicīgi iesniegt izglītības dokumentus kādā no ārvalsts augstskolām, ir nepieciešams pēc iespējas paātrināt sertifikātu izsniegšanas termiņu. Svešvalodu eksāmenu norise 2014.gada martā dod iespēju izglītojamo svešvalodu eksāmenu darbu vērtēšanu sākt līdz ar mācību gada beigām 1. – 8.klašu un 10. – 11.klašu izglītojamajiem un vispārējās vidējās izglītības sertifikātus izsniegt vairākas dienas ātrāk nekā iepriekšējā mācību gadā. Tā kā 2014.gada 30.jūnijā un 1.jūlijā ir paredzēta valsts pārbaudījumu, kas nav centralizētie eksāmeni, norise izglītojamajiem, kuri attaisnotu iemeslu dēļ nav varējuši kārtot valsts pārbaudes darbus noteiktajos laikos, kā arī izglītojamo sasniegumu vērtējums šajos eksāmenos netiek norādīts sertifikātā, tad 2013./2014.mācību gadā vispārējās vidējās izglītības sertifikātus paredzēts izsniegt 2014.gada 30.jūnijā.Ministrija ir izstrādājusi Ministru kabineta noteikumu projektu „Noteikumi par valsts pamatizglītības standartu, pamatizglītības mācību priekšmetu standartiem un pamatizglītības programmu paraugiem” (turpmāk – noteikumu projekts par pamatizglītības standartu). Noteikumu projekts par pamatizglītības standartu paredz, ka, beidzot 3. un 6.klasi, turpmāk valsts pārbaudes darba forma „Ieskaite” 3. un 6.klasē tiks aizstāta ar valsts pārbaudes darba formu „Valsts diagnosticējošais darbs”. |
| 5. | Projekta izstrādē iesaistītās institūcijas  | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav |

|  |
| --- |
| II Tiesību akta projekta ietekme uz sabiedrību |
| 1. | Sabiedrības mērķgrupa | Izglītības iestādes (t.sk. sākumskolas, pamatskolas, vidusskolas un profesionālās izglītības iestādes) – 897. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Augstākās izglītības iestādes – 4, pašvaldības izglītības speciālisti vai izglītības pārvaldes iestādes – 109. |
| 3. | Tiesiskā regulējuma finansiālā ietekme  | Piešķirto budžeta līdzekļu ietvaros. |
| 4. | Tiesiskā regulējuma nefinansiālā ietekme | Tā kā svešvalodu centralizētajā eksāmenā tiek vērtētas izglītojamo valodas prasmes, kas apgūtas visā vidējās izglītības posmā, tad nav nepieciešams īpaši palielināt izglītojamā mācību slodzi, gatavojoties eksāmenam.Ņemot vērā, ka viena no vērtēšanas funkcijām ir uzlabot izglītojamo sasniegumus jau mācību procesa laikā, ir pieļaujama 3.klases diagnosticējošā darba ar kombinētu mācību saturu norise februārī.  |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija. | Nav |

Anotācijas III sadaļa – noteikumu projekts šo jomu neskar.

|  |
| --- |
| IV  Tiesību akta projekta ietekme uzspēkā esošo tiesību normu sistēmu |
| 1. | Nepieciešamie saistītie tiesību akta projekti | Ministrijas izstrādātais noteikumu projekts par pamatizglītības standartu, kas izsludināts 2012.gada 25.oktobrī Valsts sekretāru sanāksmē (VSS-1078, protokols Nr.43, 9.§), paredz 3.un 6.klases izglītojamajiem kārtot diagnosticējošos darbus. Noteikumu projekts par pamatizglītības standartu 2013.gada 5.martā iesniegts izskatīšanai Ministru kabineta sēdē.Noteikumu projekts var tikt virzīts izskatīšanai Ministru kabineta sēdē vienlaikus ar noteikumu projektu par pamatizglītības standartu vai pēc tā izskatīšanas Ministru kabineta sēdē.Noteikumu projektā par pamatizglītības standartu paredzētās jaunās valsts pārbaudījuma formas *diagnosticējošais darbs* tiesiskais regulējums pilnībā tiks izstrādāts un ietverts līdz 2013.gada 1.decembrim, sagatavojot un iesniedzot izskatīšanai Ministru kabinetā nepieciešamos grozījumus Ministru kabineta 2010.gada 6.aprīļa noteikumos Nr.334 „Noteikumi par valsts pārbaudījumu norises kārtību”. |
| 2. | Cita informācija | Nav. |

Anotācijas V sadaļa – noteikumu projekts šo jomu neskar.

|  |
| --- |
| VI Sabiedrības līdzdalība un šīs līdzdalības rezultāti |
| 1. | Sabiedrības informēšana par projekta izstrādes uzsākšanu | Valsts izglītības satura centrs 2013.gada februārī veica elektronisku aptauju par sagatavoto noteikumu projektu, izņemot noteikuma projekta 2.punktu, to nosūtot visām mērķgrupas izglītības iestādēm. |
| 2. | Sabiedrības līdzdalība projekta izstrādē | Noteikumu projekts tika apspriests arodbiedrības „Latvijas izglītības vadītāju asociācija” (turpmāk – LIVA) rīkotajā seminārā 2013.gada 6.februārī un 2013.gada 3.aprīlī nosūtīts LIVA atzinumu sniegšanai. |
| 3. | Sabiedrības līdzdalības rezultāti | LIVA atbalsta noteikumu projekta tālāko virzību.Izglītības iestādes atbalsta izstrādāto noteikuma projektu. |
| 4. | Saeimas un ekspertu līdzdalība | Projekts šo jomu neskar. |
| 5. | Cita informācija | Nav. |

|  |
| --- |
| VII Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Izglītības iestādes – 897, kuras īsteno vispārējās pamatizglītības programmas, vispārējās vidējās izglītības programmas, profesionālās vidējās izglītības un arodizglītības programmas, pašvaldības izglītības speciālisti vai izglītības pārvaldes iestādes – 109, augstākās izglītības iestādes – 4, ar kurām Valsts izglītības satura centrs ir noslēdzis līgumu par valsts pārbaudījumu norises organizēšanu. |
| 2. | Projekta izpildes ietekme uz pārvaldes funkcijām  | Izglītības iestādēm, kuras īsteno vispārējās pamatizglītības programmas, vispārējās vidējās izglītības programmas, profesionālās vidējās izglītības un arodizglītības programmas, atbilstoši noteikumu projektā noteiktajiem datumiem jānodrošina valsts pārbaudes darbu norise.  |
| 3. | Projekta izpildes ietekme uz pārvaldes institucionālo struktūru.Jaunu institūciju izveide. | Normatīvā akta izpilde tiks nodrošināta esošo institūciju ietvaros. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija. | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija. | Projekts šo jomu neskar. |
| 6. | Cita informācija. | Nav |

##### Izglītības un zinātnes ministrs V.Dombrovskis

Vizē: Valsts sekretāre S.Liepiņa

20.05.2013 15:05

1123

I.Kamarūte

67814478,ingrida.kamarute@visc.gov.lv